Heraldisk Selskab

[[Fil:Societas Heraldica Scandinavica vapen.svg|thumb|Heraldisk Selskabs våben.]]
Heraldisk Selskab (Societas Heraldica Scandinavica) er med over 400 medlemmer Nordens næststørste forening, efter Svenska Heraldiska Föreningen i Sverige, for personer med interesse for heraldik, læren om våbenskjolde.

Selskabet har lokalafdelinger i Danmark, Norge (Trondhjem), Sverige (Göteborg, Lund, Uppsala, Värmland) og Island.

 Selskabets historie og aktiviteter 

Selskabet blev stiftet i København i 1959 af en række fremtrædende primært danske heraldikere, først og fremmest Sven Tito Achen og Ernst Verwohlt. Kort efter blev foreningen omorganiseret til at være skandinavisk selskab med repræsentanter fra Finland, Island, Norge og Sverige. Siden 1960 har selskabet to gange om året (marts og oktober) udgivet det internationalt anerkendte Heraldisk Tidsskrift. Ud over dette udgiver foreningen en skriftserie, Heraldiske Studier, som med ujævne mellemrum udgiver større hæfter og bøger om heraldik, ofte i samarbejde med Syddansk Universitetsforlag, f.eks. Dansk Heraldisk Bibliografi 1569-1999 (2002) og Magtens Besegling (2013).Societas Heraldica Scandinavica arrangerer møder, kollokvier og konferencer i eget regi eller sammen med andre organisationer. Blandt andet har SHS været vært for den 14. internationale heraldisk og genealogiske kongres i København. I de seneste år har SHS organiseret heraldiske konferencer i Roskilde (2023), Åbo/Turku (2022), Oslo (2019), Lund (2017), Sønderborg (2015), Trondhjem (2013), Helsingfors (2011), Stockholm (2009), Hillerød (2007), Oslo (2005), Åbo/Turku (2003) og Kalmar (2001).

Selskabets formænd siden etableringen:

 Ernst Verwohlt, amtsdirektør, 1959-1965
 Sven Tito Achen, redaktør, 1965-1976
 Knud Prange, universitetslektor, 1976-1997
 Allan Tønnesen, antikvar, 1997-2009
 Peter Kurrild-Klitgaard, professor, 2009-2018
Martin Sunnqvist, rådman, jur.dr, 2018-

 SHS's våben 

 Skjold: I rødt fem i kors stillede guld kroner.
 Hjelmtegn: En opvoksende guld løve holdende en rød heroldstav.
 Hjelmklæde: Rødt foret med guld.

Våbenet er antaget i 1959, med tilføjelse af hjelmtegn i 2009. Våbenet giver udtryk for de nordiske landes samhørighed med de fem kroner, der symboliserer de fem nordiske lande, Danmark, Finland, Island, Norge og Sverige. Landenes korsflag har inspireret til kronernes anbringelse, mens våbenfarverne er de farver, som kong Erik af Pommerns unionsfane havde. Hjelmtegnets løve, der holder en heroldstav, angiver selskabets virkeområde.

 Dansk Heraldisk Selskab 

Det skandinaviske Heraldisk Selskab (Societas Heraldica Scandinavica) har en dansk lokalafdeling, Dansk Heraldisk Selskab (Societas Heraldica Danica), der med basis i København arrangerer foredrag, ekskursioner, udstillinger m.v.

Protektor for Dansk Heraldisk Selskab er siden 2013 H.K.H. Prins Joachim. Selskabets formand (siden 2010) er Peter Kurrild-Klitgaard.

Afdelingen er dannet ved en omlægning i 2010 af Societas Heraldica Scandinavicas lokalafdeling for København og Omegn (grundlagt 1961). Selskabet er som sådan tilknyttet Societas Heraldica Scandinavica som dettes danske lokalafdeling. Det har dermed rødder i de to tidligere danske foreninger, Dansk Selskab for Heraldik og Sfragistik (grundlagt 1941 som Collegium Heraldicum) og Dansk Heraldisk Samfund af 1946, der i 1959 begge og samtidigt blev opløst til fordel for Societas Heraldica Scandinavica.

Formænd for Collegium Heraldicum / Dansk Selskab for Heraldik og Sfragistik:
 Kammerjunker, kaptajn Gerhard Honnens de Lichtenberg 1941 - 1943
 Læge F.B. Fabricius 1943 - 1946
 Læge Olaf Boserup Kirstein 1946 - 1959
Formænd for Dansk Heraldisk Samfund:
 Læge Frederik B.S. Fabricius 1946 - 1956
 Civilingeniør (senere kammerherre, godsejer) Henrik Berner 1956 - 1959

 Kilder 

 Eksterne henvisninger 
 , Hjemmeside for det skandinaviske Heraldisk Selskab (Societas Heraldica Scandinavica'')
 undersiden for 
 

 
Foreninger